text:
i forbindelse med internationale standardiseringsaktiviteter. Et sådant samarbejde kan gennemføres i de internationale standardiseringsorganer eller på regionalt plan på foranledning af det tilsvarende standardiseringsorgan eller via aftalememoranda, der bl.a. har til formål at udvikle fælles standarder
 d)
 udveksle information om parternes brug af standarder i forbindelse med tekniske forskrifter og så vidt muligt sikre, at standarderne ikke er obligatoriske
 e)
 udveksle information om deres standardiseringsprocesser og det omfang, i hvilket de anvender internationale standarder som grundlag for deres nationale og regionale standarder, og
 f)
 udveksle generelle informationer om samarbejdsaftaler, der er indgået med tredjelande vedrørende standardisering.
 2. Parterne henstiller til, at ikke-statslige standardiseringsorganer på deres territorium overholder bestemmelserne i denne artikel.
 Artikel 78
 Overensstemmelsesvurdering og akkreditering
 1. Parterne anerkender, at der findes en lang række mekanismer, som letter accept på en parts territorium af resultaterne af overensstemmelsesvurderingsprocedurer gennemført på en anden parts territorium. Parterne kan derfor aftale:
 a)
 accept af en leverandørs overensstemmelseserklæring
 b)
 accept af resultaterne af de overensstemmelsesvurderinger, som organer inden for en anden parts territorium har gennemført
 c)
 at et overensstemmelsesvurderingsorgan på en parts territorium kan indgå frivillige anerkendelsesaftaler med et overensstemmelsesvurderingsorgan inden for en anden parts territorium med henblik på accept af resultaterne af dets overensstemmelsesvurderinger
 d)
 udpegelsen af overensstemmelsesvurderingsorganer etableret på en anden parts territorium og
 e)
 vedtagelse af akkrediteringsprocedurer med henblik på at kvalificere overensstemmelsesvurderingsorganer etableret på en anden parts territorium.
 2. Med henblik herpå forpligter parterne sig til:
 a)
 at sikre, at ikke-statslige organer, der anvendes i forbindelse med overensstemmelsesvurdering, kan konkurrere
 b)
 i forbindelse med overensstemmelsesvurderingsprocesser at fremme accepten af resultater frembragt af organer, der er anerkendt i henhold til en multilateral akkrediteringsaftale eller aftale indgået mellem nogle af deres respektive overensstemmelsesvurderingsorganer
 c)
 at overveje at indlede forhandlinger med henblik på at indgå aftaler om at lette accept inden for deres territorier af resultater af overensstemmelsesvurderinger, der er gennemført af organer inden for en anden parts territorium, hvis dette er i parternes interesse og kan begrundes økonomisk, og
 d)
 at tilskynde deres overensstemmelsesvurderingsorganer til at deltage i aftaler med en anden parts overensstemmelsesvurderingsorgan med henblik på accept af overensstemmelsesvurderingsresultater.
 Artikel 79
 Gennemsigtighed og underretningsprocedurer
 1. Hver part overfører elektronisk til de kontaktpunkter, der er oprettet, jf. artikel 10 i TBT-aftalen, direkte eller via WTO's sekretariat, forslag til tekniske forskrifter og overensstemmelsesvurderingsprocedurer eller forskrifter eller procedurer, der er vedtaget med henblik på, hvis der opstår, eller der er fare for, at der vil opstå akutte problemer med hensyn til sikkerhed, sundhed, miljøbeskyttelse eller national sikkerhed, i overensstemmelse med TBT-aftalen. Den elektroniske overførsel af tekniske forskrifter og overensstemmelsesvurderingsprocedurer omfatter et elektronisk link til eller en genpart af det samlede dokument, der giver anledning til underretningen.
 2. Hver part offentliggør eller overfører elektronisk endvidere disse udkast eller forslag til tekniske forskrifter og overensstemmelsesvurderingsprocedurer eller forskrifter eller procedurer, der er vedtaget med henblik på, hvis der opstår, eller der er fare for, at der vil opstå akutte problemer med hensyn til sikkerhed, sundhed, miljøbeskyttelse eller national sikkerhed, som er i overensstemmelse med det tekniske indhold af


text:
de relevante internationale standarder.
 3. I overensstemmelse med stk. 1 og 2 giver hver part en frist på mindst 60 dage og om muligt 90 dage fra datoen for den elektroniske overførsel af de foreslåede tekniske forskrifter og overensstemmelsesvurderingsprocedurer, så de andre parter og andre berørte personer kan indgive skriftlige bemærkninger. En part tager behørigt hensyn til rimelige anmodninger om forlængelse af perioden for fremsættelse af bemærkninger.
 4. En part tager behørigt hensyn til bemærkninger modtaget fra en anden part, når foreslåede tekniske forskrifter fremlægges til offentlig høring, og besvarer efter anmodning denne anden parts bemærkninger skriftligt.
 5. Hver part offentliggør eller stiller sine svar på de væsentlige bemærkninger til rådighed for offentligheden i trykt eller elektronisk form senest på datoen for offentliggørelsen af de endelige tekniske forskrifter eller overensstemmelsesvurderingsprocedurer.
 6. Efter anmodning fra en anden part giver hver part oplysninger om tekniske forskrifter eller overensstemmelsesvurderingsprocedurer, parten har vedtaget eller foreslår at vedtage.
 7. Tidsperioden mellem offentliggørelsen og ikrafttrædelsen af tekniske forskrifter og overensstemmelsesvurderingsprocedurer skal ikke være mindre end seks måneder, medmindre det ikke er muligt at opfylde de legitime mål inden for denne periode. En part tager behørigt hensyn til rimelige anmodninger om forlængelse af denne periode.
 8. Parterne sikrer, at alle vedtagne og gældende tekniske forskrifter og overensstemmelsesvurderingsprocedurer er offentligt tilgængelige på et gratis officielt websted, så det er nemt at finde og få adgang til dem. Hvis det er relevant, gives der vejledning i anvendelsen af tekniske forskrifter, hvis sådanne findes.
 Artikel 80
 Grænsekontrol og markedstilsyn
 Parterne forpligter sig til at:
 a)
 udveksle information og erfaringer om deres aktiviteter i forbindelse med grænsekontrol og markedstilsyn med undtagelse af de tilfælde, hvor dokumentationen er fortrolig, og
 b)
 sikre, at aktiviteter i forbindelse med grænsekontrol og markedstilsyn gennemføres af de kompetente myndigheder, til hvilket formål disse myndigheder kan anvende akkrediterede, udpegede eller delegerede organer med henblik på at undgå interessekonflikter mellem disse organer og de erhvervsdrivende, der er genstand for kontrol eller tilsyn.
 Artikel 81
 Mærkning og etikettering
 1. Når en part kræver obligatorisk mærkning eller etikettering af varer:
 a)
 kan der kun kræves permanent mærkning eller etikettering, når informationen er relevant for forbrugere eller brugere af produktet, eller for at angive produktets overensstemmelse med de obligatoriske tekniske forskrifter
 b)
 kan der kræves yderligere information på produktemballagen i form af ikke-permanente etiketter, når det er nødvendigt af hensyn til de kompetente myndigheders markedstilsyn
 c)
 undersøger en sådan part i forbindelse med de informationer, der er omhandlet i litra b), muligheden for at kræve, at informationen gives på anden måde
 d)
 kan en sådan part ikke kræve, at etiketter eller mærker skal godkendes, registreres eller certificeres som en forudsætning for salg på partens respektive markeder, medmindre det er nødvendigt for at beskytte menneskers, dyrs eller planters sundhed eller liv, miljøet eller den nationale sikkerhed. Dette litra berører ikke foranstaltninger vedrørende kontrol af etiketters overensstemmelse med de obligatoriske krav, som en part har vedtaget i medfør af nationale regler, og foranstaltninger, der er vedtaget for at begrænse praksis, som kan vildlede

type: contracts

jurisdiction: EU


text:
forbrugerne
 e)
 og en part kræver, at den erhvervsdrivende anvender et identifikationsnummer, udstedes dette uden unødigt ophold
 f)
 tillader en sådan part, såfremt det ikke er vildledende, modsigende eller forvirrende i forhold til de informationer, der kræves i destinationslandet for varerne:
 i)
 information på andre sprog ud over det sprog, der kræves i destinationslandet for varerne
 ii)
 internationale nomenklaturer, piktogrammer, symboler eller grafiske billeder og
 iii)
 information ud over den, der kræves i destinationslandet for varerne
 g)
 bestræber en sådan part, såfremt de legitime mål, der er fastlagt ved TBT-aftalen, ikke kompromitteres, sig på at acceptere ikke-permanente eller aftagelige etiketter eller at få informationen angivet ved hjælp af produkthåndbogen eller emballagen i stedet for at være trykt eller fysisk anbragt på varen.
 2. Når en part kræver mærkning eller etikettering af tekstiler, beklædning eller fodtøj:
 a)
 kan en sådan part kun kræve, at følgende information angives ved permanent mærkning eller etikettering:
 i)
 for tekstiler og beklædning: fiberindhold, oprindelsesland, sikkerhedsanvisninger i forbindelse med specifikke anvendelser og plejeanvisninger, og
 ii)
 for fodtøj: de primære materialer i hoveddelene, sikkerhedsanvisninger i forbindelse med specifikke anvendelser og oprindelsesland
 b)
 må parten ikke fastlægge:
 i)
 krav vedrørende de fysiske karakteristika for eller designet af en etiket, uden at dette dog berører foranstaltninger, en sådan part gennemfører med henblik på at beskytte forbrugerne mod vildledende annoncering
 ii)
 en forpligtelse til permanent at mærke beklædningsgenstande, hvis dette på grund af deres størrelse er vanskeligt eller mindsker deres værdi, og
 iii)
 en forpligtelse til at mærke begge dele for varer, der sælges i par, hvis disse er af samme materiale og design.
 3. Parterne anvender denne artikel senest ét år efter denne aftales ikrafttræden.
 Artikel 82
 Teknisk bistand og opbygning af handelskapacitet
 Parterne anerkender vigtigheden af teknisk bistand og opbygning af handelskapacitet med henblik på at lette gennemførelsen af bestemmelserne i dette kapitel, der bl.a. fokuserer på at:
 a)
 styrke de nationale institutioners kapacitet samt deres tekniske infrastruktur og udstyr og uddanne menneskelige ressourcer
 b)
 fremme og lette deltagelsen i internationale organer, som er relevante i forbindelse med dette kapitel, og
 c)
 skabe forbindelser mellem parternes organer, som deltager i arbejdet med standardisering, tekniske forskrifter, overensstemmelsesvurdering, akkreditering, metrologi, grænsekontrol og markedstilsyn.
 Artikel 83
 Underudvalget vedrørende Tekniske Handelshindringer
 1. Parterne nedsætter et underudvalg vedrørende tekniske handelshindringer bestående af repræsentanter for hver part.
 2. Underudvalget:
 a)
 følger op på og evaluerer gennemførelsen og forvaltningen af og overensstemmelsen med dette kapitel
 b)
 behandler i tilstrækkeligt omfang ethvert spørgsmål, som en part rejser vedrørende dette kapitel og TBT-aftalen
 c)
 bidrager til kortlægningen af prioriterede spørgsmål i forbindelse med samarbejdet og de tekniske bistandsområder på området for standarder, tekniske forskrifter, overensstemmelsesvurderingsprocedurer, akkreditering, metrologi, grænsekontrol og markedstilsyn og undersøger fremskridtet i de opnåede resultater
 d)
 udveksler oplysninger om det udførte arbejde i ikke-statslige, regionale og multilaterale fora, der deltager i arbejdet vedrørende standarder, tekniske forskrifter og overensstemmelsesvurderingsprocedurer
 e)
 indleder konsultationer vedrørende spørgsmål, der opstår i forbindelse med dette kapitel og TBT-aftalen, efter anmodning fra en part
 f)
 nedsætter arbejdsgrupper, der skal håndtere specifikke spørgsmål vedrørende


text:
dette kapitel og TBT-aftalen, når det er nødvendigt for at opfylde dette kapitels mål, og fastlægger klart disse arbejdsgruppers arbejdsområde og ansvar
 g)
 letter efter behov dialogen og samarbejdet mellem tilsynsmyndighederne i overensstemmelse med dette kapitel
 h)
 udformer i henhold til artikel 75, stk. 1, litra b), i dette kapitel et arbejdsprogram for spørgsmål af gensidig interesse for parterne, som revideres regelmæssigt
 i)
 undersøger alle andre spørgsmål vedrørende dette kapitel, som kan hjælpe med at forbedre adgangen til parternes markeder
 j)
 reviderer dette kapitel på baggrund af en eventuel udvikling med hensyn til TBT-aftalen samt afgørelser eller henstillinger, der vedtages af Komitéen for Tekniske Handelshindringer under WTO, og fremsætter forslag til mulige ændringer af dette kapitel
 k)
 informerer efter behov Handelsudvalget om gennemførelsen af dette kapitel og
 l)
 iværksætter andre foranstaltninger, som i henhold til parterne vil hjælpe dem med at gennemføre dette kapitel og TBT-aftalen og lette handelen.
 3. For at lette gennemførelsen af dette kapitel er hver parts repræsentant i underudvalget ansvarlig for koordineringen med den centrale regerings institutioner, lokale offentlige institutioner, ikke-statslige institutioner og relevante personer inden for hver parts territorium og inviterer dem efter anmodning fra en anden part til at deltage i underudvalgets møder. Parternes repræsentant underretter om alle forhold vedrørende dette kapitel.
 4. Medmindre parterne aftaler andet, udgør konsultationerne i henhold til stk. 2, litra e), de konsultationer, der er omhandlet i artikel 301, såfremt de opfylder kravene i stk. 9 i nævnte artikel.
 5. Underudvalget kan mødes, hvor EU-parten og et af de undertegnende Andeslande deltager, vedrørende forhold, der alene vedrører de bilaterale forbindelser mellem EU-parten og det pågældende undertegnende Andesland. Hvis et andet undertegnende Andesland udtrykker interesse for det forhold, der skal drøftes på et sådant møde, kan det deltage på mødet, hvis dette på forhånd accepteres af EU-parten og det berørte undertegnende Andesland.
 6. Medmindre parterne aftaler andet, træder underudvalget sammen mindst én gang om året. Møder afholdes ved personligt fremmøde eller på anden måde, som parterne aftaler.
 Artikel 84
 Udveksling af oplysninger
 1. Alle oplysninger eller forklaringer, der gives efter anmodning fra en part i overensstemmelse med bestemmelserne i dette kapitel, skal gives i trykt eller elektronisk form inden for en frist på 60 dage, som kan forlænges af den rapporterende part med forudgående begrundelse.
 2. Hvad angår de forespørgsler, som kontaktpunkterne skal kunne besvare, samt håndteringen og behandlingen af sådanne forespørgsler, anvender parterne, jf. artikel 10 i TBT-aftalen eller dette kapitel, henstillingerne fra Komitéen for Tekniske Handelshindringer under WTO vedtaget den 4. oktober 1995.
 KAPITEL 5
 Sundheds- og plantesundhedsforanstaltninger
 Artikel 85
 Mål
 Målene med dette kapitel er at:
 a)
 beskytte menneskers, dyrs eller planters liv eller sundhed inden for parternes territorium og samtidig lette handelen mellem parterne med hensyn til sundheds- og plantesundhedsforanstaltninger (i det følgende benævnt "SPS-foranstaltninger")
 b)
 samarbejde om den videre gennemførelse af WTO-aftalen om sundheds- og plantesundhedsforanstaltninger (i det følgende benævnt "SPS-aftalen")
 c)
 sikre, at SPS-foranstaltninger ikke udgør uberettigede hindringer for handelen mellem parterne
 d)
 udvikle ordninger og procedurer med henblik på effektivt at løse problemer,


text:
der måtte opstå mellem parterne som følge af udviklingen og gennemførelsen af SPS-foranstaltninger
 e)
 styrke kommunikationen og samarbejdet mellem parternes kompetente myndigheder inden for sundheds- og plantesundhedsområdet
 f)
 lette gennemførelsen af den særlige og differentierede behandling under hensyntagen til asymmetrien mellem parterne.
 Artikel 86
 Rettigheder og forpligtelser
 Parterne bekræfter deres rettigheder og forpligtelser i henhold til SPS-aftalen. Parterne er endvidere underlagt bestemmelserne i dette kapitel.
 Artikel 87
 Anvendelsesområde
 1. Dette kapitel finder anvendelse på alle SPS-foranstaltninger, der direkte eller indirekte påvirker handelen mellem parterne.
 2. Dette kapitel gælder ikke for de standarder, tekniske forskrifter og overensstemmelsesvurderingsprocedurer, der er defineret i TBT-aftalen, medmindre disse henviser til SPS-foranstaltninger.
 3. Dette kapitel gælder endvidere for samarbejdet mellem parterne i spørgsmål om dyrevelfærd.
 Artikel 88
 Definitioner
 1. I forbindelse med dette kapitel finder definitionerne i bilag A til SPS-aftalen anvendelse.
 2. Parterne kan indgå aftale om andre definitioner i forbindelse med dette kapitel under hensyntagen til de relevante internationale organisationers ordlister og definitioner.
 Artikel 89
 Kompetente myndigheder
 I forbindelse med dette kapitel er hver parts kompetente myndigheder de myndigheder, der er anført i tillæg 1 til bilag VI (Sundheds- og plantesundhedsforanstaltninger). Parterne underretter hinanden om enhver ændring af disse kompetente myndigheder.
 Artikel 90
 Almindelige principper
 1. SPS-foranstaltninger må ikke udgøre uberettigede hindringer for handelen mellem parterne.
 2. De procedurer, der fastlægges i forbindelse med dette kapitel, anvendes:
 a)
 på en gennemsigtig måde
 b)
 uden unødigt ophold og
 c)
 på vilkår og betingelser, herunder for så vidt angår omkostninger, der ikke overstiger de faktiske omkostninger ved tjenesten, og som er rimelige i forhold til gebyrer, der opkræves i forbindelse med parternes lignende indenlandske produkter.
 3. Parterne bruger hverken de procedurer, der er omhandlet i stk. 2, eller anmodninger om yderligere oplysninger til at forsinke importerede produkters adgang til deres markeder uden videnskabelig og teknisk begrundelse.
 Artikel 91
 Importkrav
 1. En parts generelle importkrav gælder for en anden parts produkter.
 2. Parterne sikrer, at produkter, der eksporteres til en anden part, opfylder den importerende parts sundheds- og plantesundhedskrav.
 3. Den importerende part sikrer, at den pågældendes importkrav anvendes på en forholdsmæssig og ikke-diskriminerende måde.
 4. Enhver ændring af en parts importkrav skal tage stilling til fastsættelsen af en overgangsperiode afhængigt af ændringens karakter med henblik på at undgå forstyrrelse af handelsstrømmen for produkter og give den eksporterende part mulighed for at tilpasse sine procedurer til en sådan ændring.
 5. Når en importerende parts importkrav omfatter en risikovurdering, indleder denne part omgående vurderingen og underretter den eksporterende part om den tid, der kræves til en sådan vurdering.
 6. Når den importerende part har konkluderet, at en eksporterende parts produkter opfylder de sundheds- og plantesundhedsmæssige importkrav, godkender denne part importen af sådanne produkter senest 90 arbejdsdage (12) efter datoen for denne konklusion.
 7. Kontrolgebyrer omfatter kun de udgifter, som den kompetente myndighed for importkontrol pådrager sig. Kontrolgebyret skal svare til det gebyr, der opkræves ved kontrol af lignende indenlandske produkter.
 8. Den importerende part underretter så hurtigt som muligt en eksporterende part om ændringer vedrørende gebyrerne, herunder årsagerne


text:
til en sådan ændring.
 Artikel 92
 Importprocedurer
 1. For så vidt angår import af animalske produkter, underretter den eksporterende part den importerende part om sin liste over virksomheder, der opfylder den importerende parts krav.
 2. Efter anmodning fra en eksporterende part ledsaget af de nødvendige garantier godkender den importerende part de virksomheder, der er omhandlet i punkt 3 i tillæg 2 til bilag VI (Sundheds- og plantesundhedsforanstaltninger), som er beliggende på den eksporterende parts territorium, uden forudgående inspektion af de enkelte virksomheder. En sådan godkendelse skal være i overensstemmelse med betingelserne og kravene i tillæg 2 til bilag VI (Sundheds- og plantesundhedsforanstaltninger) og er begrænset til de kategorier af produkter, der er godkendt til import.
 3. Medmindre der kræves yderligere oplysninger, vedtager den importerende part i overensstemmelse med sine gældende retlige procedurer de nødvendige lovgivningsmæssige eller administrative foranstaltninger med henblik på at tillade import af produkter fra de virksomheder, der er omhandlet i stk. 2, senest 40 arbejdsdage efter datoen for modtagelsen af den anmodning, der er omhandlet i stk. 2.
 4. Underudvalget vedrørende Sundheds- og Plantesundhedsforanstaltninger (i det følgende benævnt "SPS-underudvalget") kan ændre kravene og bestemmelserne vedrørende parternes godkendelse af virksomheder, der producerer animalske produkter. Den tilsvarende ændring af tillæg 2 til bilag VI (Sundheds- og plantesundhedsforanstaltninger) vedtages af Handelsudvalget.
 5. Den importerende part indgiver regelmæssigt en fortegnelse over afviste forsendelser, herunder oplysninger om de tilfælde af manglende overensstemmelse, som afvisningerne var baseret på.
 Artikel 93
 Kontrol
 1. For at bevare tilliden til, at bestemmelserne i dette kapitel gennemføres effektivt, har hver af parterne inden for anvendelsesområdet for dette kapitel ret til:
 a)
 i overensstemmelse med retningslinjerne, jf. tillæg 3 til bilag VI (Sundheds- og plantesundhedsforanstaltninger), at kontrollere det kontrolsystem, der benyttes af en anden parts myndigheder, idet udgifterne til denne kontrol bæres af den part, der foretager kontrollen, og
 b)
 at modtage oplysninger fra de andre parter om deres kontrolsystem og om resultaterne af kontroller, der er gennemført under det pågældende system.
 2. En part, der foretager en kontrol i medfør af denne artikel på en anden parts territorium, udleverer resultaterne og konklusionerne af en sådan kontrol til nævnte part.
 3. Når den importerende part beslutter at foretage et kontrolbesøg hos en eksporterende part, anmeldes et sådant besøg til den eksporterende part mindst 60 arbejdsdage inden gennemførelsen af kontrollen, medmindre der er tale om en nødsituation, eller de berørte parter aftaler andet. Ændring af et sådant besøg aftales mellem de berørte parter.
 Artikel 94
 Foranstaltninger vedrørende dyrs og planters sundhed
 1. Parterne anerkender begreberne skadegører- eller sygdomsfrie områder og områder med en lav forekomst af skadegørere eller sygdomme i overensstemmelse med SPS-aftalen samt standarder, retningslinjer og henstillinger fra Verdensorganisationen for Dyresundhed (i det følgende benævnt "OIE") og den internationale plantebeskyttelseskonvention (i det følgende benævnt "IPPC").
 2. I henhold til stk. 1 fastlægger SPS-underudvalget en passende procedure for anerkendelse af skadegører- eller sygdomsfrie områder og områder med en lav forekomst af skadegørere eller sygdomme under hensyntagen til relevante internationale standarder, retningslinjer eller henstillinger. En sådan procedure omfatter situationer i


text:
forbindelse med udbrud og tilbagevendende infektioner.
 3. Ved bestemmelsen af de områder, der er omhandlet i stk. 1 og 2, inddrager parterne faktorer såsom geografisk beliggenhed, økosystemer, epidemiologisk tilsyn og sundheds- eller plantesundhedskontrollens effektivitet i de pågældende områder.
 4. Parterne etablerer et tæt samarbejde om bestemmelsen af skadegører- eller sygdomsfrie områder og områder med lav forekomst af skadegørere eller sygdomme med det formål at opbygge tillid til de procedurer, de hver især anvender til bestemmelse af skadegører- eller sygdomsfrie områder og områder med lav forekomst af skadegørere eller sygdomme.
 5. Ved bestemmelsen af skadegører- eller sygdomsfrie områder og områder med lav forekomst af skadegører eller sygdomme baserer den importerende part i princippet sin bestemmelse af dyrs eller planters sundhedsstatus i den eksporterende part eller dele heraf på oplysninger afgivet af den eksporterende part i overensstemmelse med SPS-aftalen samt OIE- og IPPC-standarder og tager hensyn til den eksporterende parts bestemmelse heraf, uanset om det er første gang eller efter udbrud af en dyresygdom eller genindførelse af planteskadegørere.
 6. Hvis en importerende part ikke anerkender de områder, som en eksporterende part har udpeget som skadegører- eller sygdomsfrie områder og områder med lav forekomst af skadegører eller sygdomme, fremlægger den importerende part efter anmodning fra den eksporterende part de oplysninger, der danner grundlaget for en sådan beslutning, og/eller afholder konsultationer så hurtigt som muligt med henblik på at vurdere en mulig alternativ løsning, der aftales.
 7. Den eksporterende part leverer tilstrækkelige beviser til over for den importerende part objektivt at godtgøre, at de pågældende områder er og sandsynligvis forbliver henholdsvis skadegører- eller sygdomsfrie områder eller områder med lav forekomst af skadegørere eller sygdomme. Med henblik herpå giver den eksporterende part efter anmodning den importerende part rimelig adgang til at gennemføre inspektion, prøvning og andre relevante procedurer.
 8. Parterne anerkender OIE-princippet om markedsopdeling og IPPC-princippet om skadegørerfrie produktionssteder. SPS-underudvalget vurderer fremtidige henstillinger fra OIE eller IPPC vedrørende spørgsmålet og fremsætter henstillinger i overensstemmelse hermed.
 Artikel 95
 Ækvivalens
 SPS-underudvalget kan udvikle bestemmelser om ækvivalens og fremsætter henstillinger til Handelsudvalget i overensstemmelse hermed. Dette underudvalg fastlægger også proceduren for anerkendelse af ækvivalens.
 Artikel 96
 Gennemsigtighed og udveksling af oplysninger
 1. Parterne:
 a)
 tilstræber gennemsigtighed med hensyn til SPS-foranstaltninger på handelsområdet og navnlig SPS-krav, der gøres gældende for import fra de øvrige parter
 b)
 styrker gensidig forståelse af deres respektive SPS-foranstaltninger og disses anvendelse
 c)
 udveksler oplysninger om spørgsmål vedrørende udviklingen og anvendelsen af SPS-foranstaltninger, herunder udviklingen af nye videnskabelige beviser, som påvirker eller kan påvirke handelen mellem parterne, med henblik på at minimere deres negative virkninger for samhandelen
 d)
 meddeler efter anmodning fra en part og senest 15 arbejdsdage efter datoen for en sådan anmodning, hvilke krav der gælder for importen af specifikke produkter, herunder om en risikovurdering kræves
 e)
 meddeler efter anmodning fra en part status for proceduren for godkendelsen af importen af specifikke produkter.
 2. Parternes kontaktpunkter i forbindelse med udveksling af oplysninger i henhold til denne artikel er anført i tillæg 4 til bilag VI (Sundheds- og plantesundhedsforanstaltninger). Oplysninger sendes pr. brev, fax


text:
eller e-post. Oplysninger, der sendes pr. e-post, kan underskrives elektronisk og må kun udveksles mellem kontaktpunkterne.
 3. Når oplysningerne omhandlet i denne artikel er anmeldt til WTO i overensstemmelse med de relevante regler, eller når de er gjort tilgængelige på parternes officielle, offentligt tilgængelige og gratis websted, hvortil adressen er angivet i tillæg 4 til bilag VI (Sundheds- og plantesundhedsforanstaltninger), betragtes oplysningerne som udvekslet.
 Artikel 97
 Underretning og konsultation
 1. Hver part underretter skriftligt de andre parter inden for to arbejdsdage om alvorlige eller væsentlige risici for folke-, dyre- eller plantesundheden, herunder fødevarekriser.
 2. Underretninger i henhold til stk. 1 skal ske til de kontaktpunkter, der er angivet i tillæg 4 til bilag VI (Sundheds- og plantesundhedsforanstaltninger). Parterne informerer hinanden om ændring af kontaktpunkterne i overensstemmelse med artikel 96. De skriftlige underretninger som omhandlet i stk. 1 indgives pr. post, fax eller e-post.
 3. Hvis en part skønner, at der er alvorlig risiko for folke-, dyre- eller plantesundheden, som berører produkter, der handles mellem parterne, kan parten anmode om konsultationer med den eksporterende part vedrørende situationen. Sådanne konsultationer finder sted så hurtigt som muligt. Under disse konsultationer bestræber parterne sig på at tilvejebringe alle de oplysninger, der er nødvendige for at undgå afbrydelse i samhandelen.
 4. Konsultationer som omhandlet i stk. 3 kan afholdes pr. e-post eller via video- eller audiokonference eller via andre teknologiske midler, der står til rådighed for parterne. Den anmodende part sørger for, at der udarbejdes et referat af konsultationerne.
 Artikel 98
 Nødforanstaltninger
 1. Den importerende part kan på grundlag af alvorlige risici for folke-, dyre- eller plantesundheden uden forudgående underretning indføre midlertidige foranstaltninger og overgangsforanstaltninger, der er nødvendige til beskyttelse af folke-, dyre- og plantesundheden. Ved sendinger, der er undervejs mellem parterne, skal den pågældende importerende part søge den relativt bedste løsning for at undgå unødvendige afbrydelser i handelen.
 2. Den part, der indfører foranstaltninger i henhold til stk. 1, underretter de andre parter så hurtigt som muligt og under alle omstændigheder senest én arbejdsdag efter datoen for indførelse af foranstaltningen. De andre parter kan anmode om oplysninger vedrørende den sundhedsmæssige situation hos den part, der indfører foranstaltningen, og om selve foranstaltningen. Den part, der indfører foranstaltningen, skal svare, så snart de ønskede oplysninger er tilgængelige.
 3. Efter anmodning fra en part afholdes der konsultationer mellem parterne om situationen inden for 15 dage efter modtagelsen af anmodningen om konsultationer i overensstemmelse med artikel 97. Disse konsultationer afholdes med henblik på at undgå unødvendige afbrydelser i handelen. Muligheder for at lette gennemførelsen eller erstatningen af foranstaltningerne kan overvejes.
 Artikel 99
 Alternative foranstaltninger
 1. Efter anmodning fra en eksporterende part og med hensyn til foranstaltninger, der er truffet af den importerende part, og som påvirker handelen (herunder indførelse af specifikke grænser for tilsætningsstoffer, restprodukter og forurenende stoffer), deltager de berørte parter i konsultationer, jf. artikel 97, med henblik på at nå til enighed om yderligere importbetingelser eller alternative foranstaltninger, der kan anvendes af den importerende part. Sådanne yderligere importbetingelser eller alternative foranstaltninger kan efter behov baseres på


text:
internationale standarder eller foranstaltninger hos den eksporterende part, der sikrer et beskyttelsesniveau svarende til den importerende parts. Artikel 95 finder ikke anvendelse på disse foranstaltninger.
 2. Efter anmodning fra den importerende part udleverer en eksporterende part alle relevante oplysninger, der kræves i henhold til den importerende parts lovgivning, herunder resultaterne af deres officielle laboratorieundersøgelser eller andre videnskabelige oplysninger, som evalueres af de relevante videnskabelige instanser. Hvis der opnås enighed, træffer den importerende part lovgivningsmæssige eller administrative foranstaltninger, så import kan ske på betingelser, der er opnået enighed om.
 3. Hvis de relevante videnskabelige beviser er utilstrækkelige, kan en part midlertidigt træffe SPS-foranstaltninger på grundlag af de tilgængelige relevante oplysninger. I dette tilfælde bestræber parterne sig på at fremskaffe de nødvendige yderligere oplysninger til en mere præcis risikovurdering, så den importerende part kan revidere SPS-foranstaltningen i overensstemmelse hermed.
 Artikel 100
 Særlig og differentieret behandling
 Ved anvendelse af artikel 10 i SPS-aftalen kan et undertegnende Andesland, når det har konstateret vanskeligheder i forbindelse med en foreslået foranstaltning anmeldt af EU-parten, i sine bemærkninger til EU-parten, jf. artikel 7 i SPS-aftalen, anmode om lejlighed til at drøfte spørgsmålet. De berørte parter deltager i konsultationer med henblik på at nå til enighed om:
 a)
 alternative importbetingelser, der kan anvendes af den importerende part, og/eller
 b)
 teknisk bistand, jf. artikel 101, og/eller
 c)
 en overgangsperiode på seks måneder, der undtagelsesvis kan forlænges med en yderligere periode på højst seks måneder.
 Artikel 101
 Teknisk bistand og opbygning af handelskapacitet
 1. I overensstemmelse med bestemmelserne i afsnit XIII (Teknisk bistand og opbygning af handelskapacitet) er parterne enige om at styrke samarbejdet med henblik på at bidrage til gennemførelsen og den bedst mulige anvendelse af dette kapitel med det formål at optimere dets resultater og at udvide muligheder og sikre de største fordele for parterne, hvad angår folke-, dyre- og plantesundhed samt fødevaresikkerhed. Dette samarbejde udvikles inden for de retlige og institutionelle rammer, der regulerer forbindelserne mellem parterne.
 2. For at opfylde disse mål er parterne enige om at lægge særlig vægt på samarbejdsbehov, der udpeges af SPS-underudvalget, og viderebringe oplysninger, jf. afsnit XIII (Teknisk bistand og opbygning af handelskapacitet). Dette underudvalg kan også tage de nævnte behov op til fornyet overvejelse.
 Artikel 102
 Samarbejde om dyrevelfærd
 SPS-underudvalget fremmer samarbejdet mellem parterne i spørgsmål om dyrevelfærd.
 Artikel 103
 Underudvalget vedrørende Sundheds- og Plantesundhedsforanstaltninger
 1. Parterne nedsætter et underudvalg vedrørende sundheds- og plantesundhedsforanstaltninger som et forum, der sikrer og fører tilsyn med gennemførelsen af dette kapitel, og som overvejer alle spørgsmål, der kan påvirke overensstemmelsen med dets bestemmelser. SPS-underudvalget kan tage dette kapitel op til fornyet overvejelse og fremsætte henstillinger i overensstemmelse hermed.
 2. SPS-underudvalget består af repræsentanter udpeget af hver part. Underudvalget træder sammen på et ordinært møde mindst én gang om året på en aftalt dato og et aftalt sted og afholder særlige møder efter anmodning fra en part. SPS-underudvalget holder sit første ordinære møde inden for det første år efter denne aftales ikrafttræden. SPS-underudvalget vedtager sin forretningsorden på sit første møde. Dagsordenen fastlægges af parterne forud


text:
for møderne. Underudvalget kan også mødes via video- og audiokonferencer.
 3. SPS-underudvalget:
 a)
 udvikler og overvåger gennemførelsen af dette kapitel
 b)
 udgør et forum for drøftelse af problemer, der måtte opstå i forbindelse med anvendelsen af SPS-foranstaltninger, med henblik på at finde mulige løsninger
 c)
 drøfter behovet for at etablere fælles undersøgelsesprogrammer, navnlig i forbindelse med indførelsen af specifikke grænser
 d)
 identificerer samarbejdsbehov
 e)
 gennemfører konsultationer, jf. artikel 104, vedrørende bilæggelse af tvister, der måtte opstå i medfør af dette kapitel
 f)
 gennemfører konsultationer, jf. artikel 100 i dette kapitel, vedrørende særlig og differentieret behandling og
 g)
 udfører andre funktioner, der aftales mellem parterne.
 4. SPS-underudvalget kan nedsætte ad hoc-arbejdsgrupper med det formål at løse specifikke opgaver og fastlægger deres funktioner og arbejdsprocedurer.
 Artikel 104
 Tvistbilæggelse
 1. Når en part finder, at en anden parts SPS-foranstaltning er eller kan være i strid med forpligtelserne i henhold til dette kapitel, eller at en anden part har misligholdt en forpligtelse, der er omhandlet i dette kapitel, vedrørende en SPS-foranstaltning, kan en sådan part anmode om tekniske konsultationer i SPS-underudvalget. De kompetente myndigheder, der er anført i tillæg 1 til bilag VI (Sundheds- og plantesundhedsforanstaltninger), bidrager til disse konsultationer.
 2. Medmindre tvistens parter aftaler andet, erstatter sådanne konsultationer, når en tvist er gjort til genstand for konsultationer i SPS-underudvalget i henhold til stk. 1, de konsultationer, der er omhandlet i artikel 301, såfremt disse konsultationer opfylder kravene i stk. 9 i den nævnte artikel. Konsultationer i SPS-underudvalget anses for afsluttet senest 30 dage efter indgivelse af anmodningen, medmindre parterne enes om at fortsætte dem. Disse konsultationer kan afholdes via videotelefon- eller videokonference eller via andre teknologiske midler, som de konsulterende parter bliver enige om.
 KAPITEL 6
 Artikel 105
 Bevægelighed for varer
 1. Parterne anerkender de forskellige niveauer, der er opnået via de regionale integrationsprocesser i Den Europæiske Union på den ene side og mellem de undertegnende Andeslande i Det Andinske Fællesskab på den anden side. I den sammenhæng handler parterne med henblik på at opfylde målet om at skabe betingelser, der er gunstige for den frie bevægelighed for varer fra andre parter inden for deres respektive territorier. I den henseende:
 a)
 omfattes produkter med oprindelse i et undertegnende Andesland af fri bevægelighed for varer inden for Den Europæiske Unions territorium i henhold til de betingelser, der er fastlagt i traktaten om Den Europæiske Unions funktionsmåde for fri bevægelighed for varer med oprindelse i tredjelande
 b)
 indrømmer de undertegnende Andeslande med forbehold af bestemmelserne i Andean Subregional Integration Agreement (i det følgende benævnt "Cartagenaaftalen") vedrørende bevægelighed for varer hinanden en behandling, der ikke er mindre gunstig end den, som indrømmes EU-parten i medfør af denne aftale. Denne forpligtelse er ikke omfattet af afsnit XII (Tvistbilæggelse)
 c)
 gør de undertegnende Andeslande deres bedste med hensyn til artikel 10 for at lette bevægeligheden af varer med oprindelse i Den Europæiske Union mellem deres territorier og undgå gentagelse af procedurer og kontrolforanstaltninger.
 2. I tillæg til stk. 1:
 a)
 anvender de undertegnende Andeslande, hvad angår toldspørgsmål, de


text:
gunstigste toldprocedurer, der gælder for varer fra andre undertegnende Andeslande, på varer, der har oprindelse i EU og ankommer fra et andet undertegnende Andesland
 b)
 hvad angår spørgsmål vedrørende tekniske handelshindringer:
 i)
 behandler de undertegnende Andeslande varer med oprindelse i Den Europæiske Union i overensstemmelse med de harmoniserede standarder, tekniske forskrifter og overensstemmelsesvurderingsprocedurer, der anvendes ved handel mellem de undertegnende Andeslande
 ii)
 gør de undertegnende Andeslande deres bedste for at fremme gradvis harmonisering af standarder, tekniske forskrifter og overensstemmelsesvurderingsprocedurer på områder af interesse
 c)
 behandler de undertegnende Andeslande, hvad angår spørgsmål om sundheds- og plantesundhedsforanstaltninger, varer med oprindelse i Den Europæiske Union i overensstemmelse med de harmoniserede procedurer og krav, der gælder for handel. SPS-underudvalget undersøger anvendelsen af dette litra.
 3. Hvis alle medlemslandene i Det Andinske Fællesskab bliver parter i denne aftale, undersøger de undertegnende Andeslande denne nye situation og foreslår relevante foranstaltninger til EU-parten med henblik på at forbedre betingelserne for bevægeligheden for varer med oprindelse i Den Europæiske Union mellem Det Andinske Fællesskabs medlemslande og navnlig med henblik på at undgå gentagelse af procedurer, told og andre gebyrer, inspektioner og kontrolforanstaltninger.
 4. De undertegnende Andeslande gør i henhold til stk. 3 deres bedste for at fremme harmoniseringen af deres lovgivning og procedurer vedrørende tekniske forskrifter og SPS-foranstaltninger og fremme harmoniseringen af den gensidige anerkendelse af deres kontrolforanstaltninger og inspektioner.
 5. I henhold til stk. 1 udvikler parterne samarbejdsordninger under hensyntagen til deres behov og situation inden for den retlige og institutionelle ramme, der regulerer forbindelserne mellem parterne.
 KAPITEL 7
 Undtagelser
 Artikel 106
 Undtagelser til afsnittet om handel med varer
 1. Med forbehold af kravet om, at sådanne foranstaltninger ikke anvendes på en måde, der udgør en vilkårlig eller uberettiget forskelsbehandling mellem parterne, hvor samme forhold gør sig gældende, eller en skjult begrænsning af handelen med varer mellem parterne, må intet i denne aftale fortolkes således, at det forhindrer nogen af parterne i at indføre eller håndhæve bestemmelser, der:
 a)
 er nødvendige for at beskytte den offentlige moral eller bevare den offentlige orden (13)
 b)
 er nødvendige for at beskytte menneskers, dyrs eller planters liv eller sundhed, herunder sådanne miljøforanstaltninger, som er nødvendige i den henseende
 c)
 vedrører import og eksport af guld og sølv
 d)
 er nødvendige for at sikre overholdelse af love eller bestemmelser, som ikke er uforenelige med bestemmelserne i denne aftale, herunder bestemmelser om toldkontrol, håndhævelse af monopoler, der drives i overensstemmelse med artikel 27, beskyttelse af intellektuelle ejendomsrettigheder og forebyggelse af vildledende praksis
 e)
 vedrører varer fremstillet ved fængselsarbejde
 f)
 indføres for at beskytte nationale skatte af kunstnerisk, historisk eller arkæologisk værdi
 g)
 vedrører bevarelse af levende og ikke-levende udtømmelige naturressourcer, såfremt sådanne foranstaltninger iværksættes i forbindelse med begrænsning af indenlandsk produktion eller forbrug
 h)
 gennemføres for at opfylde forpligtelser, der er fastlagt i en mellemstatslig råvareaftale, som er i overensstemmelse med kriterier, der er forelagt parterne, og som de ikke har afvist, eller som i sig selv er forelagt og ikke afvist (14)
 i)
 involverer begrænsninger for eksport af indenlandske materialer, der


text:
er nødvendige for at sikre væsentlige mængder af sådanne materialer til den indenlandske forarbejdningsindustri i perioder, hvor hjemmemarkedsprisen på sådanne materialer som led i en statslig stabiliseringsplan holdes lavere end verdensmarkedsprisen, såfremt sådanne begrænsninger ikke bevirker, at eksporten eller beskyttelsen af en sådan indenlandsk industri øges, og såfremt dette ikke er i strid med denne aftales bestemmelser vedrørende ikke-forskelsbehandling, og
 j)
 er nødvendige for køb eller distribution af produkter generelt eller af hensyn til lokal knaphed, såfremt sådanne foranstaltninger er i overensstemmelse med princippet om, at alle parter har ret til en rimelig del af det internationale udbud af sådanne produkter, og at alle sådanne foranstaltninger, som ikke er i overensstemmelse med de øvrige bestemmelser i aftalen, bringes til ophør, så snart de forhold, der har foranlediget dem, ophører.
 2. Parterne er enige om, at en part, der agter at træffe foranstaltninger i henhold til stk. 1, litra i) og j), skal give de andre parter alle relevante oplysninger med henblik på at finde en gensidigt acceptabel løsning. Parterne kan aftale andre metoder, som kan afhjælpe situationen for den part, der agter at gennemføre foranstaltningen. Er der ikke opnået enighed inden for 30 dage, kan parten indføre foranstaltninger vedrørende eksport af det pågældende produkt i henhold til litra i) og j). Når ekstraordinære og kritiske omstændigheder, der nødvendiggør et øjeblikkeligt indgreb, udelukker forudgående afgivelse af oplysninger eller undersøgelse, kan den part, der agter at træffe foranstaltningerne, dog gøre det straks og parten underretter de andre parter så hurtigt som muligt.
 AFSNIT IV
 HANDEL MED TJENESTEYDELSER, ETABLERING OG ELEKTRONISK HANDEL
 KAPITEL 1
 Almindelige bestemmelser
 Artikel 107
 Formål og anvendelsesområde
 1. Parterne, der bekræfter deres forpligtelser i henhold til WTO-overenskomsten og med henblik på at fremme deres økonomiske integration, bæredygtige udvikling og fortsatte integration i verdensøkonomien, og som tager udgangspunkt i parternes forskellige udviklingsniveauer, fastlægger hermed de foranstaltninger, der er nødvendige for en progressiv liberalisering af etablering og handel med tjenesteydelser og for samarbejde om elektronisk handel.
 2. Intet i dette afsnit må fortolkes således, at det nødvendiggør privatisering af offentlige virksomheder eller skaber en forpligtelse med hensyn til offentlige indkøb.
 3. Bestemmelserne i dette afsnit finder ikke anvendelse på subsidier, der ydes af en part (15).
 4. Bestemmelserne i dette afsnit finder ikke anvendelse på tjenesteydelser, der leveres i forbindelse med udøvelsen af offentlig myndighed.
 5. Med forbehold af bestemmelserne i dette afsnit bevarer hver af parterne retten til at udøve sine beføjelser og til at regulere og indføre nye forskrifter med henblik på at opfylde legitime mål for den offentlige orden.
 6. Dette afsnit finder ikke anvendelse på foranstaltninger over for fysiske personer, der søger adgang til arbejdsmarkedet i en af parterne, og ej heller på foranstaltninger vedrørende statsborgerskab, bopæl eller fast beskæftigelse.
 7. Intet i dette afsnit er til hinder for, at en part kan anvende foranstaltninger til at regulere fysiske personers indrejse i eller midlertidige ophold på dens territorium, herunder også sådanne foranstaltninger, som er nødvendige for at beskytte dens grænsers integritet og sikre en ordnet grænsepassage for


text:
fysiske personer, forudsat at disse foranstaltninger ikke anvendes på en sådan måde, at de ophæver eller forringer fordelene for en anden part i henhold til en særlig forpligtelse i dette afsnit og bilagene hertil (16).
 Artikel 108
 Definitioner
 I dette afsnit forstås ved:
 — "aftale om økonomisk integration": en aftale, der i væsentlig grad liberaliserer handelen med tjenesteydelser og etablering i henhold til WTO-reglerne
 — "juridisk person fra en part": en juridisk person, der er oprettet i overensstemmelse med lovgivningen i den pågældende part, og hvis vedtægtsmæssige hjemsted, hovedkontor eller hovedvirksomhed er beliggende på den pågældende parts territorium. Såfremt en juridisk person kun har sit vedtægtsmæssige hjemsted eller hovedkontor på en parts territorium, betragtes denne ikke som en juridisk person fra parten, medmindre dens virksomhed har en reel og vedvarende forbindelse til partens økonomi (17)
 — "foranstaltning": enhver foranstaltning truffet af en part, hvad enten den er i form af en lov, bestemmelse, regel, procedure, beslutning, administrativ handling eller enhver anden form
 — "foranstaltning vedtaget eller opretholdt af en part": foranstaltninger vedtaget eller opretholdt af:
 a)
 centrale, regionale eller lokale myndigheder
 b)
 ikke-statslige organer under udøvelse af beføjelser, der er delegeret af centrale, regionale eller lokale myndigheder
 — "fysisk person fra en part": en fysisk person, der er statsborger i henholdsvis en medlemsstat i Den Europæiske Union eller et undertegnende Andesland i overensstemmelse med dens/dets respektive nationale lovgivning (18)
 — "tjenesteydelser": alle tjenesteydelser i alle sektorer undtagen tjenesteydelser leveret under udøvelse af offentlig myndighed
 — "tjenesteydelser leveret under udøvelse af offentlig myndighed": alle tjenesteydelser, der ikke leveres på et kommercielt grundlag eller i konkurrence med en eller flere tjenesteydere
 — "tjenesteyder fra en part": enhver fysisk eller juridisk person fra en part, der søger at levere eller leverer en tjenesteydelse
 — "levering af en tjenesteydelse": fremstilling, distribution, markedsføring, salg og levering af en tjenesteydelse.
 Artikel 109
 Arbejdsgrupper
 For så vidt det er nødvendigt og berettiget, kan Handelsudvalget nedsætte en arbejdsgruppe, der bl.a. skal varetage følgende opgaver:
 a)
 drøfte reguleringsspørgsmål i forbindelse med etablering, handel med tjenesteydelser og elektronisk handel
 b)
 foreslå retningslinjer og strategier, der sætter de undertegnende Andeslande i stand til at blive en safe harbor for beskyttelsen af personoplysninger. Til det formål vedtager arbejdsgruppen en samarbejdsdagsorden, der fastlægger, hvordan dette mål opfyldes, navnlig med hensyn til de respektive homologationsprocesser i databeskyttelsessystemerne
 c)
 finde frem til de nødvendige ordninger med henblik på at behandle de aspekter, der er omhandlet i artikel 162
 d)
 anbefale ordninger, der kan hjælpe mikrovirksomheder og SMV'er med at overvinde de hindringer, de møder i forbindelse med brugen af elektronisk handel
 e)
 forbedre sikkerheden i forbindelse med bl.a. elektroniske transaktioner og e-forvaltning
 f)
 stimulere den private sektors deltagelse i undervisning i og vedtagelse af adfærdskodekser, kontraktmodeller, retningslinjer og overensstemmelsesordninger for elektronisk handel sammen med aktiv deltagelse i fora, der organiseres mellem parterne
 g)
 etablere samarbejdsordninger vedrørende digital akkreditering og certificering af elektroniske transaktioner og gensidig anerkendelse af digitale certifikater og
 h)
 deltage aktivt i regionale og multilaterale fora med henblik på at fremme udviklingen af


text:
elektronisk handel.
 KAPITEL 2
 Etablering
 Artikel 110
 Definitioner
 I dette kapitel forstås ved:
 — "filial af en juridisk person": et forretningssted, der ikke har status som juridisk person, men som:
 a)
 varigt fremtræder som en repræsentation for hovedvirksomheden
 b)
 har en ledelse og
 c)
 materielt er udstyret således, at det kan forhandle med tredjemand, således at denne, skønt vedkommende ved, at der eventuelt opstår en retlig forbindelse med den i udlandet hjemmehørende virksomhed, ikke behøver at henvende sig direkte til denne, men kan indgå aftaler på det forretningssted, som repræsentationen udgør
 — "erhvervsvirksomhed": erhvervsvirksomhed, bortset fra aktiviteter, der udføres under udøvelse af offentlig myndighed, dvs. som ikke udføres på et kommercielt grundlag eller i konkurrence med en eller flere erhvervsdrivende
 — "etablering": enhver type virksomhed eller foretagende, der etableres (19) gennem:
 a)
 stiftelse, erhvervelse eller opretholdelse af en juridisk person (20) eller
 b)
 oprettelse eller opretholdelse af en filial eller et repræsentationskontor
 på en parts territorium med det formål at udøve erhvervsvirksomhed
 — "investor i en part": enhver fysisk eller juridisk person fra den pågældende part, der gennem konkrete handlinger søger at udøve, udøver eller har udøvet erhvervsvirksomhed i en anden part gennem etablering af virksomhed
 — "en parts foranstaltninger vedrørende etablering": foranstaltninger vedrørende alle aktiviteter, der er omfattet af definitionen af etablering
 — "datterselskab af en juridisk person fra en part": en juridisk person, der faktisk kontrolleres af en anden juridisk person fra parten (21).
 Artikel 111
 Anvendelsesområde
 Dette kapitel finder anvendelse på foranstaltninger, der vedtages eller opretholdes af parterne, og som påvirker etablering (22) inden for enhver form for erhvervsvirksomhed med undtagelse af:
 a)
 minedrift samt fremstilling og bearbejdning af nukleart materiale
 b)
 produktion af eller handel med våben, ammunition og krigsmateriel
 c)
 audiovisuelle tjenesteydelser
 d)
 national cabotagesejlads (23)
 e)
 behandling, bortskaffelse og spild af giftigt affald og
 f)
 indenlandske og internationale lufttransportydelser, såvel ruteflyvning som anden flyvning, og tjenesteydelser, der er direkte forbundet med trafikrettigheder, bortset fra:
 i)
 tjenesteydelser i forbindelse med reparation og vedligeholdelse af flyvemaskiner, under hvilke et luftfartøj tages ud af drift
 ii)
 salg og markedsføring af lufttransportydelser
 iii)
 tjenesteydelser i forbindelse med edb-reservationssystemer og
 iv)
 groundhandling-ydelser og operationelle tjenesteydelser i lufthavne.
 Artikel 112
 Markedsadgang
 1. Med hensyn til markedsadgang gennem etablering indrømmer hver part etableringer og investorer fra en anden part en behandling, som ikke er mindre gunstig end den, der er nærmere angivet i de særlige forpligtelser i bilag VII (Liste over forpligtelser vedrørende etablering).
 2. I sektorer, hvor der er indgået markedsadgangsforpligtelser, må en part ikke, hverken på regionalt plan eller på hele sit territorium, indføre eller opretholde følgende foranstaltninger, medmindre andet er fastsat i bilag VII (Liste over forpligtelser vedrørende etablering):
 a)
 begrænsninger af antallet af etableringer i form af numeriske kvoter, monopoler, eksklusive rettigheder eller andre krav til etablering som f.eks. en økonomisk behovsprøve
 b)
 begrænsninger af den samlede værdi af transaktioner eller aktiver i form af numeriske kvoter eller krav om en økonomisk behovsprøve
 c)
 begrænsninger af det samlede antal transaktioner eller den samlede produktion udtrykt som angivne


text:
numeriske enheder i form af kvoter eller krav om en økonomisk behovsprøve (24)
 d)
 begrænsninger af det samlede antal fysiske personer, der kan være beskæftiget i en bestemt sektor, eller som en etablering må beskæftige, og som er nødvendige for og direkte forbundet med udøvelsen af erhvervsvirksomheden, i form af numeriske kvoter eller krav om en økonomisk behovsprøve
 e)
 begrænsninger af udenlandsk kapitals deltagelse udtrykt i maksimumsgrænser for andelen af udenlandsk ejede aktier eller den samlede værdi af individuelle eller samlede udenlandske investeringer og
 f)
 foranstaltninger, der begrænser eller kræver specifikke typer etablering (datterselskab, filial eller repræsentationskontor) eller joint ventures, gennem hvilke en investor fra en anden part kan udøve erhvervsvirksomhed (25).
 Artikel 113
 National behandling
 1. I sektorer, for hvilke Colombia har anført markedsadgangsforpligtelser, jf. bilag VII (Liste over forpligtelser vedrørende etablering), og med forbehold af de deri fastsatte betingelser og begrænsninger indrømmer Colombia med hensyn til alle foranstaltninger, der påvirker etablering, EU-partens etableringer og investorer en behandling, som ikke er mindre gunstig end den, Colombia indrømmer sine egne tilsvarende (26) etableringer og investorer.
 2. I sektorer, for hvilke Peru har anført markedsadgangsforpligtelser, jf. bilag VII (Liste over forpligtelser vedrørende etablering), og med forbehold af de deri fastsatte betingelser og begrænsninger indrømmer Peru med hensyn til alle foranstaltninger, der påvirker etablering, EU-partens etableringer og investorer en behandling, som ikke er mindre gunstig end den, Peru indrømmer sine egne etableringer og investorer under tilsvarende omstændigheder (27).
 3. I sektorer, for hvilke EU-parten har anført markedsadgangsforpligtelser, jf. bilag VII (Liste over forpligtelser vedrørende etablering), og med forbehold af de deri fastsatte betingelser og begrænsninger indrømmer EU-parten med hensyn til alle foranstaltninger, der påvirker etablering, de undertegnende Andeslandes etableringer og investorer en behandling, som ikke er mindre gunstig end den, EU indrømmer sine egne tilsvarende etableringer og investorer.
 4. Særlige forpligtelser indgået i henhold til denne artikel må ikke fortolkes således, at det kræves, at en part kompenserer for iboende konkurrencemæssige ulemper, der følger af, at de pågældende investorer er udenlandske.
 Artikel 114
 Liste over forpligtelser
 Sektorer, som hver part forpligter i medfør af dette kapitel, og forbehold eller begrænsninger vedrørende markedsadgang og/eller national behandling, der gælder for en anden parts etableringer inden for disse sektorer, er anført i bilag VII (Liste over forpligtelser vedrørende etablering).
 Artikel 115
 Andre aftaler
 1. Intet i dette afsnit må fortolkes således, at det begrænser rettighederne og forpligtelserne for parterne og deres investorer i medfør af eksisterende eller fremtidig international investeringsaftale, i hvilken en medlemsstat i Den Europæiske Union eller et undertegnende Andesland er part.
 2. Uanset stk. 1 gælder tvistbilæggelsesordninger, der er fastlagt ved en eksisterende eller fremtidig international investeringsaftale, i hvilken EU, en medlemsstat i Den Europæiske Union eller et undertegnende Andesland er part, ikke for påståede overtrædelser af dette kapitel.
 Artikel 116
 Investeringsfremme og gennemgang
 1. Med henblik på progressiv liberalisering af investeringer søger Den Europæiske Union og de undertegnende Andeslande at fremme et klima, der er gunstigt for gensidige investeringer inden for deres respektive kompetenceområder.
 2. Den fremmende indsats i henhold til


text:
stk. 1 udmønter sig i et samarbejde, der bl.a. omfatter gennemgang af de retlige rammer for investeringer, investeringsklimaet og deres indbyrdes investeringsstrømme i overensstemmelse med deres forpligtelser i henhold til internationale aftaler. En sådan gennemgang finder sted senest fem år efter denne aftales ikrafttræden og efterfølgende med regelmæssige mellemrum.
 KAPITEL 3
 Grænseoverskridende levering af tjenesteydelser
 Artikel 117
 Definitioner
 I dette kapitel forstås ved:
 — "grænseoverskridende levering af tjenesteydelser": levering af en tjenesteydelse:
 a)
 fra den ene parts territorium til en anden parts territorium (leveringsmåde 1) og
 b)
 på den ene parts territorium til en anden parts forbruger af tjenesteydelsen (leveringsmåde 2)
 — "foranstaltninger, der påvirker grænseoverskridende levering" er bl.a. foranstaltninger vedrørende:
 a)
 køb, betaling eller brug af en tjenesteydelse og
 b)
 i forbindelse med grænseoverskridende levering af en tjenesteydelse adgang til og brug af tjenesteydelser, som i henhold til den pågældende part skal tilbydes offentligheden i almindelighed.
 Artikel 118
 Anvendelsesområde
 Dette kapitel finder anvendelse på foranstaltninger, der træffes af parterne, og som påvirker grænseoverskridende levering af tjenesteydelser i alle servicesektorer, med undtagelse af:
 a)
 audiovisuelle tjenesteydelser
 b)
 national cabotagesejlads (28) og
 c)
 nationale og internationale lufttransportydelser, såvel ruteflyvning som anden flyvning, og tjenesteydelser, der er direkte forbundet med trafikrettigheder, bortset fra:
 i)
 tjenesteydelser i forbindelse med reparation og vedligeholdelse af luftfartøjer, under hvilke et luftfartøj tages ud af drift
 ii)
 salg og markedsføring af lufttransportydelser
 iii)
 tjenesteydelser i forbindelse med edb-reservationssystemer og
 iv)
 groundhandling-ydelser og operationelle tjenesteydelser i lufthavne.
 Artikel 119
 Markedsadgang
 1. Med hensyn til markedsadgang gennem grænseoverskridende levering af tjenesteydelser indrømmer hver part tjenesteydelser og tjenesteydere fra en anden part en behandling, som ikke er mindre gunstig end den, der er nærmere angivet i de særlige forpligtelser i bilag VIII (Liste over forpligtelser vedrørende grænseoverskridende levering af tjenesteydelser).
 2. I sektorer, hvor der er indgået markedsadgangsforpligtelser, må en part ikke, hverken på regionalt plan eller på hele sit territorium, indføre eller opretholde følgende foranstaltninger, medmindre andet er fastsat i bilag VIII (Liste over forpligtelser vedrørende grænseoverskridende levering af tjenesteydelser):
 a)
 begrænsninger af antallet af tjenesteydere i form af numeriske kvoter, monopoler, tjenesteydere med eksklusive rettigheder eller krav om en økonomisk behovsprøve
 b)
 begrænsninger af den samlede værdi af tjenestetransaktioner eller -aktiver i form af numeriske kvoter eller krav om en økonomisk behovsprøve
 c)
 begrænsninger af det samlede antal tjenestetransaktioner eller den samlede produktion af tjenesteydelser udtrykt som angivne numeriske enheder i form af kvoter eller krav om en økonomisk behovsprøve (29).
 Artikel 120
 National behandling
 1. I sektorer, for hvilke Colombia har anført markedsadgangsforpligtelser, jf. bilag VIII (Liste over forpligtelser vedrørende grænseoverskridende levering af tjenesteydelser), og med forbehold af de deri fastsatte betingelser og begrænsninger indrømmer Colombia med hensyn til alle foranstaltninger, der påvirker grænseoverskridende levering af tjenesteydelser, EU-partens tjenesteydelser og tjenesteydere en behandling, der ikke er mindre gunstig end den, Colombia indrømmer sine egne tilsvarende tjenesteydelser og tjenesteydere.
 2. I sektorer, for hvilke Peru har anført markedsadgangsforpligtelser, jf. bilag VIII (Liste over forpligtelser vedrørende grænseoverskridende levering af tjenesteydelser), og med forbehold af de deri fastsatte betingelser og


text:
begrænsninger indrømmer Peru med hensyn til alle foranstaltninger, der påvirker grænseoverskridende levering af tjenesteydelser, EU-partens tjenesteydelser og tjenesteydere en behandling, der ikke er mindre gunstig end den, Peru indrømmer sine egne tjenesteydelser og tjenesteydere under tilsvarende omstændigheder (30).
 3. I sektorer, for hvilke EU-parten har anført markedsadgangsforpligtelser, jf. bilag VIII (Liste over forpligtelser vedrørende grænseoverskridende levering af tjenesteydelser), og med forbehold af de deri fastsatte betingelser og begrænsninger indrømmer EU-parten med hensyn til alle foranstaltninger, der påvirker grænseoverskridende levering af tjenesteydelser, de undertegnende Andeslandes tjenesteydelser og tjenesteydere en behandling, der ikke er mindre gunstig end den, EU indrømmer sine egne tilsvarende tjenesteydelser og tjenesteydere.
 4. De særlige forpligtelser indgået i henhold til denne artikel må ikke fortolkes således, at det kræves, at en part kompenserer for iboende konkurrencemæssige ulemper, der følger af, at de pågældende tjenesteydelser eller tjenesteydere er udenlandske.
 Artikel 121
 Lister over forpligtelser
 Sektorer, som hver part forpligter i medfør af dette kapitel, og forbehold eller begrænsninger vedrørende markedsadgang og/eller national behandling, der gælder for en anden parts tjenesteydelser og tjenesteydere inden for disse sektorer, er anført i bilag VIII (Liste over forpligtelser vedrørende grænseoverskridende levering af tjenesteydelser).
 KAPITEL 4
 Fysiske personers midlertidige tilstedeværelse i forretningsøjemed
 Artikel 122
 Anvendelsesområde
 Dette kapitel finder anvendelse på foranstaltninger truffet af en part vedrørende indrejse i og midlertidigt ophold på deres territorium i forretningsøjemed for nøglepersonale, praktikanter, sælgere af tjenesteydelser til virksomhederne, leverandører af kontraktbaserede tjenesteydelser, selvstændige erhvervsdrivende og besøgende på kortvarigt forretningsbesøg i overensstemmelse med artikel 107, stk. 6.
 Artikel 123
 Definitioner
 I dette kapitel forstås ved:
 — "sælgere af tjenesteydelser til virksomheder": fysiske personer, som repræsenterer en tjenesteyder fra en part, og som søger midlertidig adgang til en anden parts territorium med henblik på at forhandle om salg af tjenesteydelser eller indgå aftaler om salg af tjenesteydelser for nævnte tjenesteyder. De er ikke involveret i direkte salg til offentligheden og modtager ikke vederlag fra en kilde beliggende i værtsparten
 — "forretningsrejsende": fysiske personer i en overordnet stilling, som er ansvarlige for oprettelse af en etablering. De er ikke involveret i direkte transaktioner med offentligheden og modtager ikke vederlag fra en kilde beliggende i værtsparten
 — "leverandører af kontraktbaserede tjenesteydelser": fysiske personer, som er ansat i en juridisk person fra en part, som ikke har nogen etablering på en anden parts territorium, og som i god tro har indgået en kontrakt om levering af tjenesteydelser (undtagen gennem et bureau, jf. kode 872 i De Forenede Nationers centrale produktnomenklatur (i det følgende benævnt "CPC")), med en endelig forbruger i sidstnævnte part, i forbindelse med hvis opfyldelse de ansattes midlertidige tilstedeværelse i denne part er påkrævet (31)
 — "praktikanter": fysiske personer, som har været ansat i en juridisk person fra en part eller dens filial i mindst ét år, har en universitetsgrad og midlertidigt er overflyttet til en den juridiske persons etablering på en anden parts territorium i forbindelse med deres faglige udvikling eller for at uddanne sig i bestemte forretningsmetoder (32)
 — "selvstændige erhvervsdrivende": fysiske personer, som er involveret i leveringen af


text:
en tjenesteydelse og etableret som selvstændige på en parts territorium, som ikke har nogen etablering på en anden parts territorium, og som i god tro har indgået en kontrakt om levering af tjenesteydelser (undtagen gennem et bureau, jf. CPC-kode 872), med en endelig forbruger i sidstnævnte part, i forbindelse med hvis opfyldelse deres midlertidige tilstedeværelse i denne part er påkrævet (33)
 — "virksomhedsinterne udstationerede": fysiske personer, der i mindst ét år har været ansat i en juridisk person eller dennes filial eller har været partnere heri, og som midlertidigt er overflyttet til en etablering, der kan være den juridiske persons datterselskab, filial eller moderselskab på en anden parts territorium. Den pågældende fysiske person skal tilhøre en af følgende kategorier:
 a) "ledere": personer, der arbejder i en overordnet stilling i en juridisk person, som primært forestår ledelsen af etableringen, og som i generel tilsyns- og ledelsesmæssig henseende først og fremmest sorterer under bestyrelse eller aktionærer i virksomheden eller tilsvarende, herunder personer, der:
 i)
 leder etableringen eller en afdeling eller underafdeling heraf
 ii)
 fører tilsyn og kontrol med andre tilsyns-, fag- eller ledelsesmedarbejderes arbejde
 iii)
 personligt har beføjelse til at ansætte og afskedige eller anbefale ansættelse og afskedigelse eller andre personaledispositioner
 eller
 b) "specialister": personer, der arbejder hos en juridisk person, og som besidder ekspertviden af afgørende betydning for etableringens aktivitet, forskningsudstyr, teknikker, processer, procedurer eller ledelse. Ved bedømmelsen af en sådan viden tages der ikke blot hensyn til viden, der er specifik for etableringen, men også til, om personen har et højt kvalifikationsniveau med hensyn til en type arbejde eller aktivitet, der kræver specifik teknisk viden, herunder medlemskab af en anerkendt faggruppe
 — "nøglepersonale": fysiske personer ansat i en juridisk person fra en part, dog ikke en nonprofitorganisation (34), som er ansvarlige for oprettelsen af eller den nødvendige kontrol med samt forvaltning og drift af en etablering, og som omfatter "forretningsrejsende", der er ansvarlige for oprettelse af en etablering, og "virksomhedsinterne udstationerede", og
 — "kvalifikationer": eksamensbeviser, certifikater og andre kvalifikationsbeviser udstedt af en myndighed, som er udpeget i medfør af love og administrative bestemmelser, hvoraf det fremgår, at den pågældende har afsluttet en erhvervskompetencegivende uddannelse.
 Artikel 124
 Nøglepersonale og praktikanter
 1. For sektorer, der er forpligtet i henhold til kapitel 2 (Etablering) i dette afsnit, og med forbehold af eventuelle begrænsninger, jf. bilag VII (Liste over forpligtelser vedrørende etablering) eller tillæg 1 til bilag IX (Forbehold vedrørende fysiske personers midlertidige tilstedeværelse i forretningsøjemed), tillader hver part investorer fra en anden part i deres etableringer at beskæftige fysiske personer fra denne anden part, forudsat at disse ansatte er nøglepersonale eller praktikanter som defineret i artikel 123. Tilladelse til indrejse og midlertidigt ophold for nøglepersonale og praktikanter gives for en periode på indtil tre år (35) for virksomhedsinterne udstationerede, 90 dage over en periode på 12 måneder for forretningsrejsende og et år for praktikanter.
 2. For sektorer, der er forpligtet i henhold til kapitel 2 (Etablering) i dette afsnit, må en part ikke, hverken på regionalt plan eller på hele sit territorium, opretholde


text:
eller indføre foranstaltninger til begrænsning af det samlede antal fysiske personer, en investor må beskæftige som nøglepersonale og praktikanter i en specifik sektor, i form af numeriske kvoter eller krav om en økonomisk behovsprøve eller diskriminerende begrænsninger, medmindre andet er fastsat i tillæg 1 til bilag IX (Forbehold vedrørende fysiske personers midlertidige tilstedeværelse i forretningsøjemed).
 Artikel 125
 Sælgere af tjenesteydelser til virksomheder
 For sektorer, der er forpligtet i henhold til kapitel 2 (Etablering) eller kapitel 3 (Grænseoverskridende levering af tjenesteydelser), og med forbehold af eventuelle begrænsninger, jf. bilag VII (Liste over forpligtelser vedrørende etablering) og bilag VIII (Liste over forpligtelser vedrørende grænseoverskridende levering af tjenesteydelser), tillader parterne indrejse og midlertidigt ophold for sælgere af tjenesteydelser til virksomhederne i indtil 90 dage over en periode på 12 måneder.
 Artikel 126
 Leverandører af kontraktbaserede tjenesteydelser
 1. Parterne bekræfter deres respektive rettigheder og forpligtelser i henhold til GATS vedrørende indrejse og midlertidigt ophold for leverandører af kontraktbaserede tjenesteydelser.
 2. Colombia og EU-parten tillader levering af tjenesteydelser, der foretages af leverandører af kontraktbaserede tjenesteydelser fra EU-parten og Colombia, til deres territorium gennem fysiske personers tilstedeværelse på de betingelser, der er anført i stk. 4 og tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed), for hver af følgende sektorer:
 a)
 juridisk rådgivning vedrørende folkeretten og fremmed ret (for EU-partens vedkommende betragtes Den Europæiske Unions ret (i det følgende benævnt "EU-ret") ikke som folkeret eller fremmed ret)
 b)
 regnskab og bogholderi
 c)
 skatterådgivning
 d)
 arkitektvirksomhed
 e)
 byplanlægning og landskabsarkitektur
 f)
 ingeniørvirksomhed
 g)
 integreret ingeniørvirksomhed
 h)
 lægevirksomhed (herunder psykologvirksomhed) og tandlægevirksomhed
 i)
 dyrlægevirksomhed
 j)
 jordemodervirksomhed
 k)
 virksomhed udøvet af sygeplejersker, fysioterapeuter og paramedicinsk personale
 l)
 computertjenesteydelser og lign.
 m)
 markeds- og opinionsundersøgelser
 n)
 virksomhedsrådgivning
 o)
 tjenesteydelser i tilknytning til virksomhedsrådgivning
 p)
 designtjenester
 q)
 kemoteknik, farmaceutisk virksomhed og fotokemi
 r)
 tjenesteydelser inden for kosmetikteknologi
 s)
 specialiserede tjenesteydelser inden for teknologi, ingeniørvirksomhed, markedsføring og salg for bilindustrien
 t)
 kommercielle designtjenester og markedsføring for modeindustrien, beklædning, fodtøj og tilbehør
 u)
 vedligeholdelse og reparation af udstyr, herunder transportudstyr, navnlig som led i en kontrakt om tjenesteydelser efter salg/leje.
 3. Peru og EU-parten tillader levering af tjenesteydelser, der foretages af leverandører af kontraktbaserede tjenesteydelser fra EU-parten og Peru, til deres territorium gennem fysiske personers tilstedeværelse på de betingelser, der er anført i stk. 4 og tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed), for hver af følgende sektorer:
 a)
 juridisk rådgivning vedrørende folkeretten og fremmed ret (for EU-partens vedkommende betragtes EU-ret ikke som folkeret eller fremmed ret)
 b)
 regnskab og bogholderi
 c)
 skatterådgivning
 d)
 arkitektvirksomhed
 e)
 byplanlægning og landskabsarkitektur
 f)
 ingeniørvirksomhed
 g)
 integreret ingeniørvirksomhed
 h)
 lægevirksomhed (herunder psykologvirksomhed) og tandlægevirksomhed
 i)
 dyrlægevirksomhed
 j)
 jordemodervirksomhed
 k)
 computertjenesteydelser og lign.
 l)
 markeds- og opinionsundersøgelser
 m)
 virksomhedsrådgivning og
 n)
 tjenesteydelser i tilknytning til virksomhedsrådgivning.
 4. De af parterne indgåede forpligtelser er underlagt følgende betingelser:
 a)
 Fysiske personer skal være involveret i levering af en tjenesteydelse på midlertidigt grundlag som ansatte i en juridisk person, der har fået tildelt en tjenesteydelseskontrakt for en periode på højst


text:
12 måneder.
 b)
 Fysiske personer, der rejser ind på en anden parts territorium, skal tilbyde sådanne tjenesteydelser som ansatte i den juridiske person, der leverer tjenesteydelserne, som minimum i året umiddelbart inden datoen for indgivelse af ansøgning om indrejse på en sådan anden parts territorium. Endvidere skal en fysisk person på datoen for indgivelse af ansøgning om indrejse på en parts territorium have mindst tre års erhvervserfaring (36) inden for den erhvervssektor, der er omfattet af kontrakten.
 c)
 Fysiske personer, der rejser ind på en anden parts territorium, skal have:
 i)
 en universitetsgrad eller et kompetencegivende bevis for viden på et tilsvarende niveau (37) og
 ii)
 erhvervsmæssige kvalifikationer, når det kræves for at kunne udøve en aktivitet i henhold til de gældende love og administrative bestemmelser i den part, hvor tjenesteydelsen leveres.
 d)
 Fysiske personer modtager ikke vederlag for leveringen af tjenesteydelser ud over det vederlag, der betales af den juridiske person, i hvilken de er ansat, under deres ophold på en anden parts territorium.
 e)
 Tilladelse til indrejse og midlertidigt ophold for fysiske personer i den pågældende part gives for en samlet periode på højst seks måneder eller, for Luxembourgs vedkommende, 25 uger over en periode på 12 måneder eller for kontraktens varighed, hvis denne er kortere.
 f)
 Adgang, der indrømmes i henhold til denne artikel, vedrører kun den tjenesteydelsesaktivitet, der er genstand for kontrakten, og giver ikke ret til at benytte den faglige titel, der anvendes i den part, hvor tjenesteydelsen leveres.
 g)
 Antallet af personer, der er omfattet af tjenesteydelseskontrakten, må ikke være større end nødvendigt for at kunne opfylde kontrakten og kan være fastsat i love og administrative bestemmelser i den part, hvor tjenesteydelsen leveres.
 h)
 Andre diskriminerende begrænsninger, herunder antallet af fysiske personer i form af økonomiske behovsprøver, som er anført i tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed).
 Artikel 127
 Selvstændige erhvervsdrivende
 1. Parterne bekræfter deres respektive rettigheder og forpligtelser i henhold til GATS vedrørende indrejse og midlertidigt ophold for selvstændige erhvervsdrivende.
 2. Colombia og EU-parten tillader levering af tjenesteydelser, der foretages af selvstændige erhvervsdrivende fra EU-parten og Colombia, til deres territorium gennem fysiske personers tilstedeværelse på de betingelser, der er anført i stk. 4 og tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed), for hver af følgende sektorer:
 a)
 juridisk rådgivning vedrørende folkeretten og fremmed ret (for EU-partens vedkommende betragtes EU-ret ikke som folkeret eller fremmed ret)
 b)
 arkitektvirksomhed
 c)
 ingeniørvirksomhed
 d)
 integreret ingeniørvirksomhed
 e)
 computertjenesteydelser og lign.
 f)
 markeds- og opinionsundersøgelser
 g)
 virksomhedsrådgivning
 h)
 tjenesteydelser i tilknytning til virksomhedsrådgivning
 i)
 oversættelse og tolkning og
 j)
 specialiserede tjenesteydelser inden for teknologi, ingeniørvirksomhed, markedsføring og salg for bilindustrien.
 3. Peru og EU-parten tillader levering af tjenesteydelser, der foretages af selvstændige erhvervsdrivende fra EU-parten og Peru, til deres territorium gennem fysiske personers tilstedeværelse på de betingelser, der er anført i stk. 4 og tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed), for hver af følgende sektorer:
 a)
 juridisk rådgivning


text:
vedrørende folkeretten og fremmed ret (for EU-partens vedkommende betragtes EU-ret ikke som folkeret eller fremmed ret)
 b)
 arkitektvirksomhed
 c)
 ingeniørvirksomhed
 d)
 integreret ingeniørvirksomhed
 e)
 computertjenesteydelser og lign.
 f)
 markeds- og opinionsundersøgelser
 g)
 virksomhedsrådgivning og
 h)
 tjenesteydelser i tilknytning til virksomhedsrådgivning.
 4. De af parterne indgåede forpligtelser er underlagt følgende betingelser:
 a)
 De fysiske personer skal være involveret i levering af en tjenesteydelse på midlertidigt grundlag som selvstændige etableret i en anden part og skal have fået tildelt en tjenesteydelseskontrakt for en periode på højst 12 måneder.
 b)
 De fysiske personer, der rejser ind på en anden parts territorium, skal på datoen for indgivelse af en ansøgning om indrejse i denne anden part have mindst seks års erhvervserfaring i den sektor, kontrakten vedrører.
 c)
 Fysiske personer, der rejser ind på en anden parts territorium, skal have:
 i)
 en universitetsgrad eller et kompetencegivende bevis for viden på et tilsvarende niveau (38) og
 ii)
 erhvervsmæssige kvalifikationer, når det kræves for at kunne udøve en aktivitet i henhold til de gældende love og administrative bestemmelser i den part, hvor tjenesteydelsen leveres.
 d)
 Tilladelse til indrejse og midlertidigt ophold for fysiske personer i den pågældende part gives for en samlet periode på højst seks måneder eller, for Luxembourgs vedkommende, 25 uger over en periode på 12 måneder eller for kontraktens varighed, hvis denne er kortere.
 e)
 Adgang, der indrømmes i henhold til denne artikel, vedrører kun den tjenesteydelsesaktivitet, der er genstand for kontrakten, og giver ikke ret til at benytte den faglige titel, der anvendes i den part, hvor tjenesteydelsen leveres.
 f)
 Andre diskriminerende begrænsninger, herunder antallet af fysiske personer i form af økonomiske behovsprøver, som er anført i tillæg 2 til bilag IX (Forbehold vedrørende fysiske personers midlertidige tilstedeværelse i forretningsøjemed).
 Artikel 128
 Besøgende på kortvarigt forretningsbesøg
 1. Parterne tilstræber i overensstemmelse med deres respektive lovgivning at lette indrejse og midlertidigt ophold på deres territorium for besøgende på kortvarigt forretningsbesøg, der ønsker at udføre følgende aktiviteter (39):
 a)
 forskning og udvikling: forskere på det tekniske, videnskabelige og statistiske område, der arbejder for en virksomhed etableret på en anden parts territorium
 b)
 markedsundersøgelser: personale, der foretager forskning eller analyser, herunder markedsanalyser, for en virksomhed etableret på en anden parts territorium
 c)
 handelsmesser og udstillinger: personale, der deltager i en handelsmesse med det formål at promovere deres virksomhed eller dennes produkter eller tjenesteydelser, og
 d)
 turisme: personale (repræsentanter for hoteller, rejsearrangører og -bureauer, turistguider og turoperatører), der deltager i turistmesser eller -udstillinger, eller som leder en grupperejse, der er indledt på en anden parts territorium
 såfremt sådanne besøgende på kortvarigt forretningsbesøg:
 a)
 ikke selv er involveret i salg af deres varer eller tjenesteydelser til offentligheden eller i levering af deres varer eller tjenesteydelser
 b)
 ikke på egne vegne modtager nogen form for vederlag fra en kilde beliggende i Den Europæiske Union eller et undertegnende Andesland, hvor de opholder sig midlertidigt, og
 c)
 ikke er involveret i levering af en tjenesteydelse som led i en kontrakt indgået mellem en juridisk person, der ikke har nogen handelsmæssig tilstedeværelse


text:
i Den Europæiske Union eller et undertegnende Andesland, hvor de besøgende på kortvarigt forretningsbesøg opholder sig midlertidigt, og en forbruger i Den Europæiske Union eller et undertegnende Andesland.
 2. Indrejse på og midlertidigt ophold på en parts territorium, der foretages af besøgende på kortvarigt forretningsbesøg, er i givet fald begrænset til en periode på indtil 90 dage over en periode på 12 måneder.
 KAPITEL 5
 Lovgivningsmæssige rammer
 Afdeling 1
 Almindelige bestemmelser
 Artikel 129
 Gensidig anerkendelse
 1. Intet i dette afsnit er til hinder for, at en part kan kræve, at fysiske personer skal have de nødvendige kvalifikationer og/eller den nødvendige erhvervserfaring, som er fastsat for den pågældende sektor på det territorium, hvor tjenesteydelsen leveres.
 2. Parterne tilskynder de relevante erhvervsorganisationer på deres respektive territorier til i fællesskab at udarbejde og forelægge henstillinger vedrørende gensidig anerkendelse for Handelsudvalget med henblik på, at investorer og tjenesteydere helt eller delvist opfylder parternes kriterier for godkendelse, udstedelse af licenser til, driftsform for og certificering af investorer og tjenesteydere, særlig hvad angår de liberale erhverv.
 3. Når Handelsudvalget modtager en henstilling som omhandlet i stk. 2, gennemgår det henstillingen inden for en rimelig frist med henblik på at fastslå, om den er i overensstemmelse med denne aftale.
 4. Når Handelsudvalget i henhold til proceduren i stk. 3 har fastslået, at en henstilling er i overensstemmelse med denne aftale, og der er tilstrækkelig overensstemmelse mellem parternes relevante forskrifter, forhandler parterne gennem deres kompetente myndigheder en aftale om gensidig anerkendelse af krav, kvalifikationer, licenser og andre forskrifter med henblik på at gennemføre henstillingen.
 5. En aftale, der indgås i henhold til stk. 4, skal være i overensstemmelse med de relevante bestemmelser i WTO-overenskomsten og særlig artikel VII i GATS.
 Artikel 130
 Gennemsigtighed og udveksling af fortrolige oplysninger
 1. Parterne:
 a)
 reagerer straks på alle anmodninger fra en anden part om specifikke oplysninger om alle alment gældende foranstaltninger eller internationale aftaler, som er relevante for eller berører dette afsnit, og
 b)
 opretter desuden et eller flere kontaktpunkter, der efter anmodning kan give investorer og tjenesteydere fra en anden part specifikke oplysninger om alle de forhold, der er omhandlet i litra a). Listen over kontaktpunkter findes i bilag X (Kontaktpunkter vedrørende handel med tjenesteydelser, etablering og elektronisk handel). Kontaktpunkterne behøver ikke at være opbevaringssted for love og bestemmelser.
 2. Intet i dette afsnit kræver, at en part giver fortrolige oplysninger, hvis afsløring vil vanskeliggøre håndhævelse af love eller på anden måde være i strid med offentlighedens interesse, eller som vil skade individuelle offentlige eller private virksomheders legitime forretningsinteresser.
 Artikel 131
 National regulering
 1. I sektorer, hvor parterne påtager sig særlige forpligtelser, sikrer hver part, at alle alment gældende foranstaltninger, der er omfattet af dette afsnit, administreres på en rimelig, objektiv og upartisk måde.
 2. Kræves der tilladelse til levering af en tjenesteydelse eller til en etablering, for hvilken der er indgået en særlig forpligtelse, underretter en parts kompetente myndigheder inden for en rimelig frist efter indgivelse af en ansøgning, der i henhold til nationale love og forskrifter betragtes som


text:
fuldstændig, ansøgeren om beslutningen vedrørende ansøgningen. Efter anmodning fra ansøgeren giver partens kompetente myndigheder uden unødig forsinkelse oplysninger om ansøgningens status.
 3. Parterne opretter eller opretholder domstole, voldgiftsretter eller forvaltningsdomstole eller procedurer, der efter anmodning fra en berørt investor eller tjenesteyder drager omsorg for, at der gennemføres en omgående prøvelse og, hvis det er berettiget, en passende afhjælpning af administrative beslutninger, der påvirker etablering, grænseoverskridende levering af tjenesteydelser eller fysiske personers midlertidige tilstedeværelse i forretningsøjemed. Er sådanne procedurer ikke uafhængige af den myndighed, som den pågældende administrative beslutning er betroet, sikrer parterne, at procedurerne faktisk fører til en objektiv og upartisk prøvelse.
 4. Denne artikel ændres i givet fald efter konsultationer mellem parterne for i dette afsnit at medtage resultaterne af forhandlinger i henhold til artikel VI.4 i GATS eller resultaterne af lignende forhandlinger i andre multilaterale fora, hvori begge parter deltager, når de får virkning.
 5. Indtil forhandlingerne i henhold til artikel VI:4 i GATS er afsluttet, jf. stk. 4, anvender parterne ikke licens- og kvalifikationskrav, procedurer og tekniske standarder, der ophæver eller forringer deres specifikke forpligtelser på en måde, som:
 a)
 ikke er i overensstemmelse med de kriterier, der er omhandlet i artikel VI:4 a), b) og c), i GATS, og
 b)
 ikke med rimelighed kunne være forventet af den pågældende part på det tidspunkt, hvor denne påtog sig de særlige forpligtelser.
 6. Ved afgørelsen af, om en part opfylder forpligtelsen i henhold til stk. 5, tages der hensyn til internationale standarder, som er fastsat af relevante internationale organisationer (40), og som anvendes af den pågældende part.
 Afdeling 2
 Computertjenesteydelser
 Artikel 132
 Forståelse vedrørende computertjenesteydelser
 I det omfang, handel med computertjenesteydelser liberaliseres i henhold til kapitel 2 (Etablering), kapitel 3 (Grænseoverskridende levering af tjenesteydelser) og kapitel 4 (Fysiske personers midlertidige tilstedeværelse i forretningsøjemed), tilslutter parterne sig forståelsen i følgende litra:
 a)
 CPC 84-koden, der bruges for computertjenesteydelser og hermed beslægtede tjenesteydelser, dækker de funktioner, der ligger til grund for alle disse tjenesteydelser: edb-programmer defineret som den række instruktioner, der er nødvendige for at få computere til at fungere og kommunikere (herunder udvikling og implementering), databehandling og -lagring og hermed beslægtede tjenesteydelser, f.eks. rådgivning og uddannelse af kunders personale. Den teknologiske udvikling har øget udbuddet af disse tjenesteydelser som bundter eller pakker af beslægtede tjenesteydelser, der kan omfatte nogle af eller alle disse grundlæggende funktioner. Tjenesteydelser som f.eks. web- og domænehosting, datamining og grid computing består hver især af en kombination af grundlæggende computertjenesteydelser.
 b)
 Computertjenesteydelser og hermed beslægtede tjenesteydelser, uanset om de leveres via et netværk, herunder internettet, omfatter alle tjenesteydelser, der vedrører:
 i)
 rådgivning, strategiudvikling, analyse, planlægning, behovsspecifikation, design, udvikling, installation, implementering, integration, prøvning, fejlfinding, opdatering, support, faglig bistand og forvaltning af computere og edb-systemer
 ii)
 edb-programmer defineret som den række instruktioner, der er nødvendige (og tilstrækkelige) for at få computere til at fungere og kommunikere, samt rådgivning, strategiudvikling, analyse, planlægning, behovsspecifikation, design, udvikling, installation, implementering, integration, prøvning, fejlfinding, opdatering, tilpasning, vedligeholdelse, support, faglig bistand, forvaltning og anvendelse af edb-programmer
 iii)
 databehandling, -lagring og -hosting og databasetjenester


text:
iv)
 vedligeholdelse og reparation af kontormaskiner og -udstyr, herunder computere
 v)
 uddannelse af kunders personale i forbindelse med edb-programmer, computere og edb-systemer i.a.n.
 c)
 Computertjenesteydelser og hermed beslægtede tjenesteydelser gør det muligt at levere andre tjenesteydelser (f.eks. banktjenesteydelser) ved hjælp af elektroniske og andre midler. Det er imidlertid vigtigt at skelne mellem den understøttende tjenesteydelse (f.eks. web- eller applikationshosting) og det indhold eller den kernetjeneste, der leveres elektronisk (f.eks. en banktjeneste). I sådanne tilfælde er indholdet eller kernetjenesten ikke omfattet af CPC 84-koden.
 Afdeling 3
 Post- og kurervirksomhed
 Artikel 133
 Anvendelsesområde
 I denne afdeling fastlægges de lovgivningsmæssige principper for alle post- og kurertjenester, der er omfattet af forpligtelser i henhold til kapitel 2 (Etablering), kapitel 3 (Grænseoverskridende levering af tjenesteydelser) og kapitel 4 (Fysiske personers midlertidige tilstedeværelse i forretningsøjemed).
 Artikel 134
 Definitioner
 I denne afdeling og i kapitel 2 (Etablering), kapitel 3 (Grænseoverskridende levering af tjenesteydelser) og kapitel 4 (Fysiske personers midlertidige tilstedeværelse i forretningsøjemed) forstås ved:
 — "individuel licens": tilladelse, indrømmelse eller anden form for godkendelse, der af en forvaltningsmyndighed udstedes til en individuel leverandør, og som kræves for at kunne levere en given tjenesteydelse
 — "forsyningspligtydelser": et permanent udbud af posttjenester af nærmere fastlagt kvalitet alle steder i en parts territorium til priser, der er overkommelige for alle brugere.
 Artikel 135
 Forebyggelse af konkurrencebegrænsende praksis i forbindelse med post- og kurertjenester
 I overensstemmelse med afsnit VIII (Konkurrence) indfører eller opretholder parterne passende foranstaltninger med henblik på at forhindre leverandører, som alene eller sammen med andre væsentligt kan påvirke vilkårene for deltagelse (med hensyn til priser og udbud) i det relevante marked for post- og kurertjenester i kraft af deres stilling på markedet, i at påbegynde eller fortsætte konkurrencebegrænsende praksis.
 Artikel 136
 Forsyningspligt
 Parterne kan hver især fastlægge den form for forsyningspligtydelser, de ønsker at indføre eller opretholde. Disse ydelser betragtes ikke uden videre som konkurrencebegrænsende, forudsat at de forvaltes på en gennemsigtig, objektiv og ikke-diskriminerende måde og ikke udgør en større byrde, end det er nødvendigt for den form for forsyningspligt, parten har fastlagt.
 Artikel 137
 Individuelle licenser
 1. En part kræver kun individuel licens for tjenesteydelser inden for rammerne af forsyningspligt (41).
 2. Når en part kræver en individuel licens, offentliggøres:
 a)
 alle betingelser for opnåelse af licens og den normale frist for behandling af licensansøgningen og
 b)
 vilkår og betingelser for individuelle licenser.
 3. Hvis en part afviser at udstede en individuel licens, meddeler den pågældende part efter anmodning ansøgeren begrundelsen for afslaget. Parterne indfører eller opretholder undersøgelses- eller klageprocedurer via en uafhængig instans (42). Sådanne procedurer skal være gennemsigtige, ikke-diskriminerende og baseret på objektive kriterier.
 Artikel 138
 Forvaltningsmyndighedernes uafhængighed
 Forvaltningsmyndighederne skal være retligt adskilt fra og er ikke ansvarlige over for leverandører af post- og kurertjenester. De regeludstedende myndigheder udviser upartiskhed i deres afgørelser og procedurer vedrørende alle markedsdeltagere.
 Afdeling 4
 Telekommunikationstjenester
 Artikel 139
 Anvendelsesområde
 I denne afdeling fastlægges de lovgivningsmæssige principper for telekommunikationstjenester, bortset fra radio- og tv-spredning (43), der er omfattet af forpligtelser i henhold til kapitel 2 (Etablering), kapitel 3 (Grænseoverskridende levering


text:
af tjenesteydelser) og kapitel 4 (Fysiske personers midlertidige tilstedeværelse i forretningsøjemed) (44)
 (45).
 Artikel 140
 Definitioner
 I denne afdeling forstås ved:
 — "væsentlige telek'ommunikationsfaciliteter": faciliteter i forbindelse med offentlige telekommunikationsnet og -tjenester (46), som:
 a)
 udelukkende eller fortrinsvis stilles til rådighed af en enkelt eller et begrænset antal leverandører
 b)
 ikke økonomisk eller teknisk set kan erstattes med henblik på levering af en tjenesteydelse
 — "sammenkobling": forbindelse med leverandører, der stiller offentlige telekommunikationsnet eller -tjenester (47) til rådighed, således at en leverandørs brugere kan kommunikere med en anden leverandørs brugere og få adgang til en anden leverandørs tjenesteydelser
 — "stor leverandør": en leverandør i telekommunikationssektoren, der i væsentlig grad kan påvirke vilkårene for deltagelse (hvad angår priser og udbud) i det relevante marked for telekommunikationstjenester i kraft af dens kontrol over væsentlige faciliteter eller markedsstilling
 — "forvaltningsmyndighed": det organ eller de organer i telekommunikationssektoren, der har til opgave at regulere telekommunikation som omhandlet i denne afdeling, og
 — "telekommunikationstjenester": alle tjenesteydelser vedrørende afsendelse og modtagelse af elektromagnetiske signaler, dog ikke erhvervsvirksomhed, der består i at stille indhold til rådighed, som overføres ved hjælp af telekommunikation.
 Artikel 141
 Konkurrencebeskyttelse over for store leverandører
 I overensstemmelse med bestemmelserne i afsnit VIII (Konkurrence) indfører eller opretholder parterne passende foranstaltninger med henblik på at forhindre leverandører, som alene eller sammen udgør en stor leverandør, i at påbegynde eller fortsætte med konkurrencebegrænsende praksis. Konkurrencebegrænsende praksis er navnlig:
 a)
 konkurrencebegrænsende krydssubsidiering eller "margin squeeze" (48)
 b)
 udnyttelse af oplysninger fra konkurrenter til konkurrencebegrænsende formål
 c)
 undladelse af rettidigt at stille tekniske oplysninger om væsentlige faciliteter og kommercielt relevante oplysninger til rådighed for andre tjenesteydere, som har brug for disse oplysninger for at kunne levere tjenesteydelser.
 Artikel 142 (49)
 Yderligere forpligtelser for store leverandører
 1. Såfremt det er relevant og i overensstemmelse med parternes nationale lovgivning og procedurer, pålægger parternes forvaltningsmyndigheder store leverandører:
 a)
 Forpligtelser vedrørende gennemsigtighed, hvad angår sammenkobling og/eller adgang. Hvis en stor leverandør er underlagt forpligtelser vedrørende ikke-forskelsbehandling, jf. litra b), kan forvaltningsmyndigheden kræve, at den store leverandør offentliggør et referencetilbud, der er tilstrækkeligt ubundtet til at sikre, at leverandører ikke skal betale for faciliteter, der ikke er nødvendige for den krævede tjenesteydelse. Et sådant referencetilbud omfatter også en beskrivelse af de relevante tilbud opdelt i komponenter efter markedsbehov samt de tilknyttede betingelser og vilkår, herunder priser.
 b)
 Forpligtelser vedrørende ikke-forskelsbehandling, hvad angår sammenkobling og/eller adgang:
 i)
 for at sikre, at store leverandører inden for partens territorium anvender tilsvarende betingelser under tilsvarende omstændigheder for leverandører af telekommunikationstjenester fra en anden part, som leverer tilsvarende tjenesteydelser, og
 ii)
 for tjenesteydelser og information til andre leverandører på de samme vilkår og i samme kvalitet, som de stiller til rådighed for deres egne, deres datterselskabers eller deres partneres tjenester.
 c)
 Forpligtelser vedrørende omkostningsdækning og prisregulering, herunder forpligtelser vedrørende omkostningsgrundlaget for priser og forpligtelser vedrørende omkostningsfordelingssystem for leveringen af bestemte typer sammenkobling og/eller adgang.
 d)
 Forpligtelser til at efterkomme rimelige anmodninger fra en anden parts leverandører om adgang til og anvendelse af specifikke netelementer og tilhørende faciliteter, bl.a.


text:
i tilfælde, hvor forvaltningsmyndigheden er af den opfattelse, at nægtelse af adgang eller urimelige vilkår og betingelser med tilsvarende virkning vil kunne hindre, at der skabes et holdbart konkurrencebaseret marked i detailleddet, eller være i strid med slutbrugernes interesser.
 2. I henhold til stk. 1, litra d), kan det bl.a. kræves, at store leverandører:
 a)
 giver tredjemand adgang til specifikke netelementer og/eller -faciliteter
 b)
 i god tro forhandler med virksomheder, der ansøger om adgang
 c)
 tilbyder bestemte tjenester på engrosbasis til tredjemands videresalg
 d)
 giver adgang til tekniske grænseflader, protokoller eller andre nøgleteknologier, som er nødvendige for interoperabiliteten af net, og som efter anmodning muliggør sammenkobling ved yderligere punkter end de nettermineringspunkter, der tilbydes hovedparten af brugerne, mod en afgift, der afspejler omkostningerne ved de nødvendige yderligere faciliteter
 e)
 tilbyder samhusning eller andre former for fælles brug af faciliteter, herunder fælles brug af kabelkanaler, bygninger eller master
 f)
 udbyder bestemte tjenester, der er nødvendige for at sikre interoperabilitet mellem end-to-end-tjenester til slutbrugere, herunder faciliteter til intelligente nettjenester eller roaming på mobilnet, og
 g)
 sammenkobler net eller netfaciliteter.
 Artikel 143
 Forvaltningsmyndigheder
 1. Forvaltningsmyndighederne for telekommunikationstjenester skal være retligt adskilt fra og operationelt uafhængige af leverandører af telekommunikationstjenester.
 2. Forvaltningsmyndigheden skal have tilstrækkelige beføjelser til at regulere sektoren. Hvilke opgaver der skal udføres af forvaltningsmyndigheden, offentliggøres lettilgængeligt og klart, navnlig når disse opgaver er fordelt på flere organer.
 3. Forvaltningsmyndighederne udviser upartiskhed og sikrer gennemsigtighed i deres afgørelser og procedurer vedrørende alle markedsdeltagere.
 4. En leverandør, der berøres af en afgørelse truffet af en forvaltningsmyndighed i Colombia, har ret til en undersøgelses- eller klageprocedure via en klageinstans, som er uafhængig af den pågældende forvaltningsmyndighed.
 5. En leverandør, der berøres af en afgørelse truffet af en forvaltningsmyndighed i Peru eller EU-parten, har ret til at bringe en sådan afgørelse for en klageinstans, som er uafhængig af de involverede parter, og som kan være en retlig eller ikke-retlig instans.
 6. Er en parts klageinstans ikke en retlig instans, skal dens afgørelser altid begrundes skriftligt og desuden kunne prøves ved en upartisk og uafhængig retlig myndighed. Afgørelser truffet af en parts undersøgelses- eller klageinstanser håndhæves effektivt.
 Artikel 144
 Tilladelse til levering af telekommunikationstjenester
 1. Parterne bestræber sig på at anvende forenklede procedurer ved udstedelse af tilladelser til levering af telekommunikationstjenester.
 2. I henhold til hver parts nationale lovgivning kan der kræves en tilladelse (50) for at tage højde for spørgsmål om tildeling af frekvenser, numre og anlægsrettigheder. Vilkår og betingelser for sådanne tilladelser offentliggøres.
 3. Hvis der kræves tilladelse:
 a)
 offentliggøres alle betingelser for opnåelse af tilladelse og en rimelig frist for behandling af ansøgningen om tilladelse
 b)
 meddeles afslag på en ansøgning om tilladelse skriftligt til ansøgeren efter anmodning
 c)
 har ansøgeren mulighed for at få taget afgørelsen op til prøvelse eller for at indgive klage i henhold til partens nationale lovgivning, hvis der uretmæssigt gives afslag på en ansøgning om tilladelse
 d)
 må de afgifter, der af en part kræves for udstedelse af en tilladelse, ikke overstige de administrative omkostninger, der almindeligvis medgår